《冬晴晚步》
元代·贝守一

浮云初敛夕阳斜，路入江村四望赊。木厌霜浓频脱叶，梅嫌春小未开花。

翩翩过雁摩晴汉，隐隐孤帆趁落霞。欲壮吟怀沽斗酒，野田多处少人家。

作者简介：贝守一（一二○○——一二八○），号月溪，余杭（今属浙江）人。道士，主洞晨观。通医术。元世祖至元十五年（一二七八）授凝真抱素大师。十七年卒，年八十一。有《月溪稿》，已佚。《洞霄图志》卷五有传。今录诗九首。